Уставотворна скупштина (САД)
Уставотворна скупштина САД заседала је од 25. маја до 17. септембра 1787. године у Филаделфији (Пенсилванија) како би разрешила проблеме у вези са управом САД, која је до тада функционисала према Одредбама Конфедерације. Премда је намера Скупштине била да преради Одредбе Конфедерације, од самог почетка многи њени предлагачи, од којих су водећи били Џејмс Медисон и Александар Хамилтон, намеравали су да створе нову владу, а не да поправе постојећу. Џорџ Вашингтон је изабран од делегата за председавајућег Скупштине, а Скупштина је донела Устав САД, што је сврстава међу најважније догађаје у историји САД. 